  Майя Бывальцева 2-тӥ оштолэзьлы Удмуртиын эшшо 78 адямилэсь коронавирус инфекциез шедьтӥзы. 74 адями висёнэз вормиз. Со сярысь элькунысь оперативной штаб ивортӥз. Диагноззы Ижкарын 41 улӥсьёслэн зэмаз, Глазкарын – 17, Глаз, Эгра ёросъёсын – быдэн куать, Пичи Пурга ёросын – куинь, Якшур-Бӧдья ёросын – кык, Сюмси, Ува, Юкаменск ёросъёсын – быдэн одӥг. Выль черламъёс пӧлын 14 аресозь вить пиналъёс но 65 арессэс ортчем 24 арлыдоос Туннэ нуналлы Удмуртиын выль коронавирус инфекциен черлан 30 сюрс 905 учыр лабораториосын зэматэмын. 27 сюрс 445 адями йӧназ, 386 мурт кулӥз. Та дыре 91 висисьёслэн тазалыксы секыт лыдъяське. Элькунын выль коронавирус инфекцилы 974 сюрс 127 эскеронъёс ортчытӥзы, берло нуналскын – 3 сюрс 794. 2-тӥ оштолэзьлы Удмуртиын 46 сюрс 890 адями коронавируслэсь прививка пуктӥз, со пӧлысь 33 сюрс 956-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  